Νίκος Αργυρόπουλος (αθλητής)

Ο Νίκος Αργυρόπουλος (Πάτρα), είναι πρώην αθλητής και πανελληνιονίκης δρόμων αποστάσεων. Ήταν αρχικά αθλητής του Ολυμπιακού και από το 1973 της Παναχαϊκής . Ξεκίνησε τον αθλητισμό από την Πυγμαχία με αρκετές πρώτες νίκες. 

Στο πανελλήνιο πρωτάθλημα του 1972 ήταν πρώτος στο βάδην με επίδοση 1.43.16. . Το 1974 συγκαταλεγόταν στους 5 καλύτερους μαραθωνοδρόμους των Βαλκανίων βάση των επιδόσεων του . Στον Κλασικό μαραθώνιο της Αθήνας το 1974 τερμάτισε 3ος παρόλο που διεκδήκησε την πρώτη θέση και πάλεψε με τον Τσιμιγκάτο για αυτή, στον αγώνα της ίδιας διοργάνωσης στα 10.000 μέτρα  πήρε το χρυσό μετάλλιο με επίδοση 36.11. Ο Νίκος Αργυρόπουλος ήταν πανελληνιονίκης στον μαραθώνιο το 1976 με επίδοση 2.31.41.8. 

Το 1977 στο πανελλήνιο πρωτάθλημα κατέρριψε τρία πανελλήνια ρεκόρ, στα 15.000μ με επίδοση 46.53.2 που είχε από το 1973 ο Μακρίδης. Στα 10 μίλια με επίδοση 50.34.2 που είχε ο Μακρίδης από το 1973, και στον δρόμο μιας ώρας έκανε 19.098.80 μέτρα καταρρίπτοντας την προηγούμενη επίδοση του Μακρίδη από το 1973. Στο ίδιο πρωτάθλημα ήταν πρώτος και στα 20000 μέτρα και απέτυχε να καταρρίψει το πανελλήνιο ρεκόρ για 2".

Στους βαλκανικούς αγώνες του 1979 ήταν τρίτος βαλκανιονίκης με πρώτο τον Μιχάλη Κούση με επίδοση 2.27.50, σε αυτόν τον αγώνα ο Αργυρόπουλος μαζί με τον Κούση και τον Τούρκο Μπαλί  προπορεύονταν τα πρώτα χιλιόμετρα , στο 25ο χλμ ο Αργυρόπουλος έμεινε 5ος και στο 30ο ανέβηκε 4ος, λίγο πριν το Παναθηναϊκό Στάδιο και τον τερματισμό πέρασε τον Τούρκο Τερζή και τερμάτισε 3ος.

Διακρίσεις
Πανελλήνιο πρωτάθλημα Μαραθωνίου:
Χρυσό: 1976
Βαλκανικοί αγώνες Μαραθωνίου:
Χάλκινο: 1979
Κλασικός Μαραθώνιος Αθηνών:
Χάλκινο:1974

Παραπομπές 

Έλληνες αθλητές δρόμων μεγάλων αποστάσεων
Αθλητές στίβου της Παναχαϊκής
Δρομείς μεσαίων αποστάσεων
Έλληνες Βαλκανιονίκες
Έλληνες μαραθωνοδρόμοι
Έλληνες αθλητές του βάδην
Έλληνες πυγμάχοι